Ministrul Finanțelor Publice, Eugen Teodorovici, susține că trebuie făcute mai multe pentru dezvoltarea industriei turismului, dând exemplul Olandei, o țară în care sunt permise consumul de droguri și industria sexului.





"Ieri în Guvern s-a făcut nu știu ce reducere la TVA, să spunem, la turism. Foarte bine, care este următorul set de măsuri pentru zona de turism ca să crească cu adevărat? Dacă este cazul, să aducem în zona noastră de turism, în stațiunile astea turistice practici pe care alte state, nu o să dau exemplul concret pentru că pe urmă... Orice se face bun în zona de turism în alte state, Olanda, ca să mă duc spre un anumit subiect, trebuie să fac în România. Să atragă turismul. Dacă e să țin cluburile deschise până la 2 noaptea, trebuie să le ții, pentru că străinul îți vine aici să se simtă bine, să nu spun mai multe", a spus Teodorovici, la DC News.